**Тэракты на Шры-Ланцы 21, 22 і 26 красавіка 2019 года** — серыя з дзевяці выбухаў у трох каталіцкіх цэрквах і чатырох гатэлях у некалькіх гарадах Шры-Ланкі, уключаючы сталіцу Каломба. У выніку тэрактаў загінулі 269 чалавек. У цэрквах выбухі адбыліся падчас велікоднай імшы ў Негомба, Батыкалоа і Каломба. Адначасна адбыліся тэрарыстычныя акцыі ў гатэлях Shangri-La, Cinnamon Grand і Kingsbury ў Каломба. Наступны дзень адбыўся яшчэ адзін выбух. Два выбухі былі ажыццёўлены тэрарыстамі-смяротнікамі. Былі затрыманыя 40 тэрарыстаў, як мяркуецца, звязаныя з мусульманскай арганізацыяй *National Thowheeth Jama'ath* і «Ісламскай дзяржавай», якая ўзяла на сябе адказнасць за атакі.

Гэтыя тэракты сталі першымі на Шры-Ланцы з часоў грамадзянскай вайны.

Фон
---

70% насельніцтва Шры-Ланкі — будысты, а 9,7% — мусульмане. Каля 7,4% насельніцтва краіны з’яўляюцца хрысціянамі, з якіх 82% — католікі, якія вядуць сваю рэлігійную спадчыну непасрэдна ад партугальцаў.

Велікодная нядзеля — адзін з самых святых дзён хрысціянства; наведвальнасць царквы ў Шры-Ланцы вельмі высокая ў гэты дзень.

«New York Times» і AFP паведамілі пра тое, што начальнік паліцыі папярэдзіў чыноўнікаў службы бяспекі за дзесяць дзён да нападу пра пагрозу для буйных цэркваў з боку радыкальнай ісламісцкай групоўкі НТД. Аднак ніякай інфармацыі пра гэта не было перададзена высокапастаўленым палітыкам краіны.

Тэракты
-------

Калі хрысціяне ў Шры-Ланцы святкавалі велікодную нядзельную імшу, у цэрквах і гатэлях па ўсёй краіне адбыліся выбухі. Лічыцца, што, прынамсі, два выбухі былі ажыццёўлены тэрарыстамі-смяротнікамі. Сярод загінулых было 35 замежнікаў, у тым ліку амерыканскія, брытанскія і галандскія грамадзяне.

Батыкалоа
У царкве Сіёна ў Батыкалоа таксама быў зладжаны выбух. Супрацоўнік бальніцы распавёў, што пасля гэтага выбуху да іх паступіла больш за 300 чалавек з траўмамі. СМІ краіны паведамілі, што па меншай меры 40 чалавек загінулі ў Каломба, 93 чалавекі ў Негомба і 27 забітыя ў Батыкалоа. Па паведамленнях аднаго з паліцэйскіх, дзевяць забітых былі замежнымі турыстамі.

Дэхівала
Зала прыёмаў ля Заалагічнага сада ў Дэхівале таксама была ўзарваная, на месцы здарэння былі зарэгістраваны дзве ахвяры.

Дэматагода
Пра выбух у Дэматагода паступілі паведамленні з жылога комплексу на вуліцы Махавіла Удана.

Калумнай
26 красавіка ў Калмунай адбылося яшчэ 3 выбухі.

Наступствы
----------

21 красавіка дом арцыбіскупа ў Каломба абвясціў, што ўсе запланаваныя на вечар каталіцкія велікодныя набажэнствы былі адмененыя.

26 красавіка паліцыя правяла спецаперацыю ў горадзе Сейнтамаруту. Праваахоўныя органы выявілі там месца, дзе, як мяркуецца, вырабляліся паясы смяротнікаў для ўдзельнікаў тэракту 21 красавіка. Таксама падчас рэйду былі знішчаны 15 баевікоў. Партал Adaderana паведамляў, што ў ходзе спецаперацыі ў доме меркаваных тэрарыстаў былі знойдзеныя сцягі і адзенне, звязаныя з ІД, а таксама выбуховае рэчыва, 100 тыс. жалезных шарыкаў і дрон. Акрамя таго, ВМС Шры-Ланкі затрымалі трох падазраваных з выбухоўкай С-4 недалёка ад чыгуначнай станцыі ў прыгарадзе Каломба.

6 мая паліцыя Шры-Ланкі заявіла пра нейтралізацыю ўсіх падазраваных у выбухах.

Заўвагі
-------

1. ↑  Sri Lanka marks Easter Sunday attack anniversary **(нявызн.)**. *BBC News* (21 красавіка 2020).
2. ↑  Sri lanka bombings executive summary report **(нявызн.)**. Архівавана з першакрыніцы 4 June 2020. Праверана 22 April 2020.
3. 1 2  Sri Lanka explosions: 137 killed as churches and hotels targeted **(нявызн.)**, *BBC News* (21 April 2019). Праверана 21 April 2019.
4. 1 2  Multiple blasts hit Sri Lanka churches, hotels on Easter Sunday **(нявызн.)**. *aljazeera.com*.  Al Jazeera. Праверана 21 April 2019.
5. 1 2  Sri Lanka blasts: hundreds injured in church and hotel explosions **(нявызн.)**, *The Guardian* (21 April 2019). Праверана 20 April 2019.
6. ↑  В столице Шри-Ланки произошел новый взрыв **(нявызн.)**.  Lenta.ru (22 апреля 2019).
7. ↑  Sri Lanka bombings: 138 killed, 400 injured as explosions rock Catholic churches during during Easter service (англ.). *The Sydney Morning Herald* (21 красавіка 2019). Праверана 21 April 2019.
8. 1 2  Взрывы на Шри-Ланке отдадут эхом в Москве (Романов Роман) // Відэа на Yotube Архівавана 28 красавіка 2019.
9. ↑  *Staff*. Sri Lanka church and hotel explosions: More than 150 dead in Easter Sunday bomb attacks **(нявызн.)**. *The Telegraph* (21 красавіка 2019). Праверана 21 April 2019.
10. ↑  Irugalbandara.  LIVE : Death toll in Easter Sunday explosions crosses 160 **(нявызн.)**, *News First* (21 April 2019). Праверана 21 April 2019.
11. ↑  Bastians.  Sri Lanka Bombings Target Churches and Hotels, Killing at Least 48 **(нявызн.)**, *The New York Times* (21 April 2019). Праверана 20 April 2019.
12. ↑  Another explosion rocks Dehiwala **(нявызн.)**. Праверана 21 April 2019.
13. ↑  Sri Lanka bomb blasts LIVE Updates: Eighth explosion hits Colombo, over 160 dead **(нявызн.)**. Праверана 21 April 2019.
14. ↑
15. ↑  Спецоперация в Шри-Ланке: полиция вступила в перестрелку с подозреваемыми, погибли 15 человек Архівавана 28 красавіка 2019.
16. ↑  nashaniva.by
17. ↑  reuters.com

Спасылкі
--------

* Крывавы красавік Каломба — zviazda.by